|  |
| --- |
| Številka: 007-579/2018 |
| Ljubljana, 13. december 2018 |
| EVA 2015-2550-0061 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o okoljski dajatvi za onesnaževanje okolja zaradi nastajanja odpadne električne in elektronske opreme ter prenosnih baterij in akumulatorjev –**  **predlog za obravnavo** |
| **1. Predlog sklepov vlade:** |
| Na podlagi četrtega odstavka 112. člena in četrtega odstavka 113. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15 in 102/15, 30/16, 61/17-GZ in 21/18-ZNOrg) je Vlada Republike Slovenije na … seji dne … sprejela naslednji SKLEP:Vlada Republike Slovenije je izdala Uredbo o okoljski dajatvi za onesnaževanje okolja zaradi nastajanja odpadne električne in elektronske opreme ter prenosnih baterij in akumulatorjev, ki se objavi v Uradnem listu Republike Slovenije.  Stojan Tramte GENERALNI SEKRETARPrejemniki:Ministrstvo za okolje in prostor, Dunajska cesta 47, 1000 Ljubljana, Služba Vlade Republike Slovenije za zakonodajo, Mestni trg 4, 1000 Ljubljana. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* mag. Jana Miklavčič, Direktorat za okolje, vodja Sektorja za odpadke,
* Peter Tomše, Direktorat za okolje, Sektor za odpadke.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predlog uredbe nadomešča veljavno Uredbo o okoljski dajatvi za onesnaževanje okolja zaradi nastajanja odpadne električne in elektronske opreme (Uradni list RS, št. 32/06 in 65/06). Razlogi v spremembi predpisa so v poenotenju s predpisom o odpadni električni in elektronski opremi (OEEO) in s predpisom o ravnanju z baterijami in akumulatorji ter odpadnimi baterijami in akumulatorji ter v poenotenju in ažuriranju postopka vodenja evidenc, prijave zavezanca, obračuna dajatve in zahtevka za vračilo dajatve, uveljavljena je uporaba predlog na spletni strani pristojnega organa (namesto v obliki prilog predpisa), dejanskemu stanju ustrezno je opredeljen pristojni organ. Podrobnejša obrazložitev je navedena v gradivu.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Predlagana uredba nadomešča Uredbo o okoljski dajatvi za onesnaževanje okolja zaradi nastajanja odpadne električne in elektronske opreme (Uradni list RS, št. 32/06 in 65/06). Na podlagi slednje znašajo letni prihodki v proračun RS okvirno 300.000 EUR letno. Nadomestitev veljavne uredbe s predlagano ne prinaša nobenih finančnih posledic glede na trenutno veljavno uredbo oziroma predvideni letni prihodki v proračun ostajajo enaki . Namen nadomestitve veljavne uredbe z novo je v zagotovitvi boljšega zakonodajnega okolja (poenotenje predpisov in poenotenje in ažuriranje postopka vodenja evidenc, prijave zavezancev, obračuna dajatve, vračila in nadzora), predvideni prihodek proračuna RS pa ostaja enak.  |

|  |
| --- |
| **7.b Predstavitev ocene finančnih posledic pod 40.000 EUR:** |
| **7. č. Predstavitev ocene posledic za gospodarstvo, zlasti mala in srednja podjetja:**Predlagana uredba nadomešča trenutno veljavno Uredbo o okoljski dajatvi za onesnaževanje okolja zaradi nastajanja odpadne električne in elektronske opreme (Uradni list RS, št. 32/06 in 65/06). Namen nadomestitve veljavne uredbe z novo je v zagotovitvi boljšega zakonodajnega okolja (poenotenje predpisov in poenotenje in ažuriranje postopka vodenja evidenc, prijave zavezancev, obračuna dajatve, vračila in nadzora), v ničemer pa se ne spreminjajo obveznosti zavezancev, glede na trenutno veljavni predpis, te ostajajo identične, poslovnim subjektom ne povzroča dodatnih obremenitev (zaradi uporabe predlog za prijavo zavezancev, obračun dajatve na spletnih straneh FURS namesto prilog uredbe, kot je na podlagi zrenutno veljavne uredbe, se zmanjšujejo administrativen obremenitve zavezancev).  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:– pristojnosti občin,– delovanje občin, NE– financiranje občin. |
| Gradivo je bilo poslano v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije: NE

Uredba nima vpliva na pristojnosti, delovanje in financiranje lokalne skupnosti. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja:Na osnutek uredbe ni bilo posredovanih pripomb javnosti.  | DA |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
| Simon Zajcdržavni sekretar |

**OBRAZLOŽITEV**

**1. Uvod**

Okoljska dajatev za onesnaževanje okolja zaradi nastajanja odpadne električne in elektronske opreme je bila uvedena v letu 2006 na podlagi Uredbe o okoljski dajatvi za onesnaževanje okolja zaradi nastajanja odpadne električne in elektronske opreme (Uradni list RS, št. 32/06 in 65/06; v nadaljnjem besedilu: Uredba), ki je vključevala obveznost obračuna in plačila okoljske dajatve za obremenjevanje okolja zaradi nastajanja odpadne električne in elektronske opreme. Leta 2008 je bila s spremembo Uredbe uvedena obveznost plačila okoljske dajatve tudi za odpadne prenosne baterije in akumulatorje.

Osnovni namen okoljske dajatve je v zagotovitvi evidenc dajanja električne in elektronske opreme (EEO) ter prenosnih baterij in akumulatorjev na trg. Tako evidenco zahtevata tako Direktiva 2012/19/ES kot tudi Direktiva 2006/66/ES Evropskega parlamenta in Sveta z dne 6. septembra 2006 o baterijah in akumulatorjih ter odpadnih baterijah in akumulatorjih. Evidenca o zavezancih in količinah dane EEO in prenosnih baterij in akumulatorjev je eno od ključnih izhodišč za določitev obveznosti proizvajalcev EEO ter prenosnih baterij in akumulatorjev pri uveljavitvi načela razširjene odgovornosti proizvajalca. Obveznost zagotavljanja zbiranja in obdelave odpadkov iz teh proizvodov je namreč v okviru uveljavljenega načela razširjene odgovornosti proizvajalca, sorazmerna s količino proizvodov, ki jo zavezanec daje na trg.

Predlagana uredba nadomešča Uredbo o okoljski dajatvi za onesnaževanje okolja zaradi nastajanja odpadne električne in elektronske opreme (Uradni list RS, št. 32/06 in 65/06).

**2. Razlogi za spremembo predpisa**

2.1. Poenotenje s predpisom o odpadni električni in elektronski opremi (OEEO) in s predpisom o ravnanju z baterijami in akumulatorji ter odpadnimi baterijami in akumulatorji.

V obstoječi Uredbi so za namen obračunavanja okoljske dajatve tudi prenosne baterije in akumulatorji opredeljeni kot EEO, s predlagano uredbo pa so ločeni in ustrezno opredeljeni skladno s predpisoma o OEEO in o ravnanju z baterijami in akumulatorji ter odpadnimi baterijami in akumulatorji. Z navedenima predpisoma je poenotena tudi opredelitev proizvajalca, izpuščena pa je opredelitev »pridobitelja«, saj jo vključuje že sama opredelitev proizvajalca EEO in prenosnih baterij ali akumulatorjev. Skladno s predpisom o OEEO je med zavezance ustrezno vključen tudi pooblaščeni zastopnik proizvajalca EEO, ki nima sedeža v RS in ga je ta proizvajalec s pogodbo pooblastil za izpolnjevanje njegovih obveznosti v skladu z zahtevami predpisa o OEEO.

2.2. Poenotenje in ažuriranje postopka vodenja evidenc, prijave zavezancev, obračuna dajatve, vračila in nadzora

Skladno s sorodnimi novejšimi predpisi o okoljskih dajatvah so poenoteni postopki prijave zavezanca, obračuna dajatve in zahtevka za vračilo dajatve, uveljavljena je uporaba predlog na spletni strani pristojnega organa (namesto v obliki prilog predpisa), dejanskemu stanju ustrezno je opredeljen pristojni organ. Novelirana je Priloga 2, ki določa število enot obremenitve za razrede EEO ter prenosne baterije in akumulatorje. Ob upoštevanju novih razredov EEO, ki jih določa predpis o ravnanju z OEEO, je bilo na podlagi podatkov o količinah EEO danih na trg v prvi polovici leta 2017 določeno število enot obremenitve za posamezne razrede EEO na način, ki nima finančnih posledic. Raven prihodkov v proračun RS na podlagi dajatve ostaja enak kot na podlagi trenutno veljavne uredbe.

**PREDLOG**

**EVA 2015-2550-0061**

Na podlagi četrtega odstavka 112. člena in 4. odstavka 113. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZmetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09 – ZPNačrt – A, 48/12, 57/12, 92/13, 56/15, 102/15 in 30/16) izdaja Vlada Republike Slovenije

UREDBO

o okoljski dajatvi za onesnaževanje okolja zaradi nastajanja odpadne električne in elektronske opreme ter odpadnih prenosnih baterij in akumulatorjev

I. SPLOŠNE DOLOČBE

1. člen

(1) Ta uredba določa obveznost plačevanja okoljske dajatve za onesnaževanje okolja (v nadaljnjem besedilu okoljska dajatev), ki je posledica nastajanja odpadne električne in elektronske opreme (v nadaljnjem besedilu OEEO) ter odpadnih prenosnih baterij in akumulatorjev, osnovo za obračunavanje okoljske dajatve, njeno višino, zavezance za plačilo okoljske dajatve, njene plačnike, način njenega obračunavanja, odmere in plačevanja ter merila in pogoje za vračilo plačane okoljske dajatve.

(2) Okoljska dajatev se plačuje zaradi onesnaževanja okolja zaradi uporabe električne in elektronske opreme (v nadaljnjem besedilu EEO), vključno s prenosnimi baterijami in akumulatorji, ki so vir električne energije v tej opremi, in uporabe prenosnih baterij in akumulatorjev ter posledično nastajanja OEEO ter odpadnih prenosnih baterij in akumulatorjev ter je prihodek proračuna Republike Slovenije (v nadaljnjem besedilu RS).

1. člen

1) Določbe te uredbe se uporabljajo za EEO, prenosne baterije in akumulatorje. EEO, prenosne baterije in akumulatorji se uvrščajo v razrede iz priloge 1, ki je sestavni del te uredbe, za uvrščanje EEO, prenosnih baterij in akumulatorjev pa se uporablja okvirni seznam EEO, prenosnih baterij in akumulatorjev iz točke b priloge 1 te uredbe.

(2) Ministrstvo, pristojno za okolje, na svojih spletnih straneh objavi seznam EEO in prenosnih baterij ter akumulatorjev, iz katerih nastajajo OEEO, odpadne prenosne baterije in akumulatorji, vključno s tarifnimi oznakami kombinirane nomenklature (v nadaljnjem besedilu KN), kamor se razvrščajo posamezni proizvodi EEO, prenosne baterije in akumulatorji v skladu s carinskimi predpisi, in razredi iz priloge 1, v katere se uvrščajo EEO, prenosne baterije in akumulatorji.

(3) Ne glede na določbo prvega odstavka tega člena se ta uredba ne uporablja za:

1. EEO, ki se uporablja za varstvo bistvenih interesov varnosti države, vključno z orožjem, strelivom in vojnim materialom, namenjenimi za izrecno vojaške namene;

2. EEO, ki je posebej načrtovana in nameščena kot del druge vrste opreme, ki ni predmet te uredbe in je namenjena le kot del te opreme;

3. žarnice z žarilno nitko;

4. EEO ter baterije in akumulatorje, namenjene za uporabo v vesolju;

5. velika nepremična industrijska orodja;

6. velike nepremične naprave, razen opreme, ki je v teh napravah, vendar ni posebej načrtovana in nameščena kot del teh naprav;

7. potniška ali tovorna prevozna sredstva, razen električnih dvokolesnih vozil brez homologacije;

8. necestne premične stroje, ki so na voljo izključno za profesionalno uporabo;

9. EEO, ki je namenjena izključno za raziskave in razvoj ter je na voljo le na podlagi izmenjave med podjetji;

10. medicinske pripomočke ter diagnostične medicinske pripomočke in vitro, če se predvideva, da bodo pred koncem življenjske dobe inficirani, in aktivne medicinske pripomočke za vsaditev;

11. baterije in akumulatorje v opremi, ki je povezana z zaščito bistvenih varnostnih interesov države, orožju, strelivu in vojaškem materialu, razen za proizvode, ki niso predvideni za izrecno vojaške namene.

(4) Ne glede na določbo prvega odstavka tega člena se okoljska dajatev ne plačuje za EEO, prenosne baterije in akumulatorje, ki so izneseni z ozemlja RS ali izvoženi z območja EU, ne glede na to, ali so proizvedeni v RS, uvoženi iz tretjih držav ali pridobljeni iz drugih držav članic EU.

1. člen

(1) Izrazi, uporabljeni v tej uredbi, imajo naslednji pomen:

1. EEO je oprema iz predpisa, ki ureja ravnanje z odpadno električno in elektronsko opremo;
2. OEEO je EEO, ki je odpadek v skladu z zakonom, ki ureja varstvo okolja, vključno z vsemi sestavnimi deli, podsestavi in potrošnim materialom, ki je del proizvoda, ko se ta zavrže;
3. prenosne baterije in akumulatorji so prenosne baterije in akumulatorji iz predpisa, ki ureja ravnanje z baterijami in akumulatorji ter odpadnimi baterijami in akumulatorji;
4. odpadna prenosna baterija ali akumulator je prenosna baterija ali akumulator, ki je odpadek v skladu z zakonom, ki ureja varstvo okolja;
5. proizvajalec je proizvajalec EEO in proizvajalec prenosnih baterij ali akumulatorjev;
6. proizvajalec EEO je pravna oseba ali samostojni podjetnik posameznik, ki ima ne glede na uporabljeno metodo prodaje, vključno s prodajo prek svetovnega spleta v skladu s predpisi, ki urejajo varstvo potrošnikov:

a. sedež v RS in proizvaja EEO pod svojim imenom ali blagovno znamko ali je EEO zasnoval ali izdelal in jo nato trži pod svojim imenom ali blagovno znamko na ozemlju RS,

b. sedež v RS in na ozemlju RS pod svojim imenom ali blagovno znamko preprodaja EEO, ki so jo proizvedli drugi dobavitelji. Preprodajalec ne šteje za proizvajalca, če je na EEO vidna blagovna znamka proizvajalca, kot je določena v prejšnji točki,

c. sedež v RS in v okviru dejavnosti daje na trg v RS EEO iz tretje države ali druge države članice Evropske unije (v nadaljnjem besedilu država članica EU).

Proizvajalec EEO je tudi oseba, ki pridobi EEO v drugi državi članici EU in jo vnese na ozemlje RS ali uvozi iz tretjih držav in jo zaradi izvajanja svoje dejavnosti uporabi kot končni uporabnik;

1. proizvajalec prenosnih baterij ali akumulatorjev je pravna oseba ali samostojni podjetnik posameznik, ki ne glede na uporabljeno metodo prodaje, vključno s prodajo preko svetovnega spleta v skladu z zakonom, ki ureja varstvo potrošnikov, na ozemlju RS zaradi izvajanja svoje dejavnosti daje prvič v promet prenosne baterije ali akumulatorje, vključno s tistimi, ki so vgrajeni v naprave. Za proizvajalca se šteje tudi pravna oseba ali samostojni podjetnik posameznik, ki na ozemlju RS daje prvič v promet prenosne baterije ali akumulatorje, pridobljene v drugih državah članicah EU, uvožene iz tretjih držav ali proizvedene na ozemlju RS, vključno s tistimi baterijami in akumulatorji, ki so vgrajeni v naprave;

Proizvajalec prenosnih baterij ali akumulatorjev je tudi oseba, ki pridobi prenosne baterije in akumulatorje v drugi državi članici EU in jih vnese na ozemlje RS ali uvozi iz tretjih držav in jih zaradi izvajanja svoje dejavnosti uporabi kot končni uporabnik;

1. pooblaščeni zastopnik proizvajalca je zastopnik proizvajalca iz predpisa, ki ureja odpadno električno in elektronsko opremo;
2. končni uporabnik je pravna ali fizična oseba, ki kot zadnji uporabnik EEO zavrže, mora zavreči ali želi zavreči kot OEEO ali pri kateri zaradi uporabe prenosnih baterij in akumulatorjev nastajajo odpadne baterije in akumulatorji.

II. PRIJAVA DEJAVNOSTI IN EVIDENTIRANJE PROIZVAJALCEV OZIROMA POOBLAŠČENIH ZASTOPNIKOV

1. člen

(1) Proizvajalec in pooblaščeni zastopnik mora Finančni upravi RS (v nadaljevanju finančna uprava) prijaviti, kdaj se dejavnost, zaradi katere je zavezan obračunavati in plačevati okoljsko dajatev, začne, spremeni ali preneha.

(2) Obrazec za prijavo, spremembo oziroma odjavo dejavnosti, ki je objavljen na spletni strani finančne uprave, vsebuje podatke o:

* prijavitelju,
* vrsti prijave,
* vrsti vpisa.

(3) Oseba iz prvega odstavka, ki prvič postane plačnik okoljske dajatve, mora pri finančni upravi vložiti prijavo za evidentiranje dejavnosti pred začetkom opravljanja dejavnosti, zaradi katere je zavezana obračunavati in plačevati okoljsko dajatev.

 (4) Če oseba iz prvega odstavka tega člena preneha obstajati, preneha opravljati dejavnost oziroma zanjo preneha obveznost plačevanja okoljske dajatve, jo finančna uprava izbriše iz evidence na njeno zahtevo ali po uradni dolžnosti, pri tem pa hkrati odloči tudi o zapadlih obveznostih plačila okoljske dajatve.

(5) Prenehanje opravljanja dejavnosti ali prenehanje obveznosti plačila okoljske dajatve zaradi nepredvidenih razlogov je treba prijaviti v treh delovnih dneh po nastanku razlogov.

1. člen

(1) Finančna uprava na podlagi prijav iz prejšnjega člena vzpostavi in vodi posebno evidenco proizvajalcev in pooblaščenih zastopnikov.

(2) Evidenca iz prejšnjega odstavka vsebuje naslednje podatke:

* identifikacijske podatke proizvajalca oziroma pooblaščenega zastopnika
* datum začetka, spremembe in prenehanja opravljanja dejavnosti.

III. OBRAČUNAVANJE IN PLAČEVANJE OKOLJSKE DAJATVE

1. člen

(1) Obveznost za obračun okoljske dajatve nastane, ko so EEO, prenosne baterije in akumulatorji, proizvedeni v RS, pridobljeni v drugi državi članici EU ali uvoženi iz tretjih držav, prvič dani na trg v RS ali ko so prvič uporabljeni v RS, če je proizvajalec te opreme, prenosnih baterij in akumulatorjev tudi njen končni uporabnik.

(2) Zavezanec za plačilo okoljske dajatve (v nadaljnjem besedilu zavezanec) je pravna oseba ali samostojni podjetnik posameznik s sedežem v RS, ki daje EEO, prenosne baterije in akumulatorje na trg v RS in je proizvajalec ali pooblaščeni zastopnik proizvajalca.

(3) Ne glede na določbe prvega in drugega odstavka tega člena okoljske dajatve ne plačuje proizvajalec za EEO, prenosne baterije in akumulatorje, ki jih sam uporabi kot končni uporabnik zaradi izvajanja svoje dejavnosti, ki ni proizvodnja, popravljanje ali vzdrževanje kakršnekoli opreme, ki vsebuje EEO, če letna količina EEO, ne presega 1.500 kilogramov.

1. člen

(1) Osnova za obračunavanje okoljske dajatve sta letno nadomestilo zaradi vodenja evidenc zavezancev za plačilo okoljske dajatve (v nadaljnjem besedilu: nadomestilo) in enota obremenitve okolja zaradi nastajanja OEEO, odpadnih prenosnih baterij in akumulatorjev (v nadaljnjem besedilu: enota obremenitve) na kg EEO, prenosnih baterij in akumulatorjev.

(2) Število enot obremenitve je za posamezen razred EEO ter prenosnih baterij in akumulatorjev določeno v prilogi 2, ki je sestavni del te uredbe.

(3) Nadomestilo plačujejo vsi zavezanci v dveh enakih obrokih letno na koncu vsakega polletnega davčnega obdobja.

(4) Okoljska dajatev za posamezno vrsto EEO, prenosnih baterij in akumulatorjev se za posamezno polletno davčno obdobje izračuna kot produkt količine te vrste EEO, prenosnih baterij in akumulatorjev, za katero je v tem davčnem obdobju nastala obveznost za obračun okoljske dajatve, števila enot obremenitve na kilogram EEO, prenosnih baterij in akumulatorjev ter zneska okoljske dajatve.

(5) Skupni znesek okoljske dajatve za posamezno polletno davčno obdobje se izračuna kot vsota zneskov okoljske dajatve za posamezno vrsto EEO, prenosnih baterij in akumulatorjev iz prejšnjega odstavka.

(6) Okoljska dajatev se na koncu posameznega polletnega davčnega obdobja plača od vsote:

* polletnega obroka nadomestila in
* skupnega zneska okoljske dajatve.

(7) Pri izračunu okoljske dajatve se uporabljajo naslednje enote, število decimalnih mest in zaokroževanje:

* količina posamezne vrste EEO, prenosnih baterij in akumulatorjev/kilogram: celo število brez decimalnih mest (vhodni podatek);
* količina posamezne vrste EEO, prenosnih baterij in akumulatorjev/število kosov: celo število brez decimalnih mest (vhodni podatek),
* znesek enote obremenitve/EUR: štiri decimalna mesta (vhodni podatek);
* polletni obrok nadomestila/EUR: dve decimalni mesti (vhodni podatek);
* okoljska dajatev za posamezno vrsto EEO, prenosnih baterij in akumulatorjev/EUR: zaokrožitev na štiri decimalna mesta;
* vsota zneskov okoljske dajatve za posamezno vrsto EEO, prenosnih baterij in akumulatorjev/EUR: zaokrožitev na dve decimalni mesti;
* okoljska dajatev/EUR: zaokrožitev na dve decimalni mesti.

(8)Višino zneska nadomestila in zneska na enoto obremenitve določi Vlada Republike Slovenije s sklepom, ki se objavi v Uradnem listu Republike Slovenije.

(9) Pri določitvi zneska enote obremenitve lahko Vlada Republike Slovenije določi diferencirano višino zneska po posameznih razredih EEO, prenosnih baterij in akumulatorjev iz priloge 1 te uredbe.

1. člen

(1) Evidenco o dajanju EEO, prenosnih baterij in akumulatorjev na trg mora ločeno po vrsti in količini EEO, prenosnih baterij in akumulatorjev, za katero je nastala obveznost za obračun okoljske dajatve v skladu s 5. členom te uredbe, voditi:

* proizvajalec za EEO, prenosne baterije ali akumulatorje, ki jih daje na trg v RS ali jih sam uporablja kot končni uporabnik,
* pooblaščeni zastopnik proizvajalca s sedežem v Republiki Sloveniji za EEO, ki jo daje na trg v RS proizvajalec s sedežem v drugi državi članici EU ali tretji državi, ki ga zastopa.

(2) Na podlagi evidenc iz prejšnjega odstavka oseba iz prejšnjega odstavka sestavi polletni obračun okoljske dajatve na obrazcu za polletni obračun okoljske dajatve, ki je objavljen na spletni strani finančne uprave, in ga predloži finančni upravi do 20. julija tekočega leta za januar, februar, marec, april, maj in junij tekočega leta ter do 20. januarja tekočega leta za julij, avgust, september, oktober, november in december preteklega leta.

(3) Polletni obračun iz prejšnjega odstavka vsebuje:

* identifikacijske podatke zavezanca za obračun okoljske dajatve,
* davčno obdobje,
* število kosov in maso EEO, prenosnih baterij ali akumulatorjev po tarifnih oznakah KN in razredih iz seznama iz drugega odstavka 2. člena te uredbe, ki je bila dana na trg v RS,
* zneske obračunane okoljske dajatve po tarifnih oznakah KN in razredih EEO, prenosnih baterij in akumulatorjev,
* končni znesek obračunane okoljske dajatve.

(4) Oseba iz prvega odstavka tega člena obračunano okoljsko dajatev plača do zadnjega delovnega dne naslednjega meseca po poteku davčnega obdobja.

 (5) Oseba iz prvega odstavka tega člena finančni upravi predloži polletni obračun okoljske dajatve iz drugega odstavka tega člena ne glede na to, ali v obračunskem obdobju nastane obveznost za plačilo okoljske dajatve ali ne.

(6) Pri določanju števila kosov in mase EEO je treba v primeru EEO, v katero so vgrajene baterije in akumulatorji, obračunati posebej maso EEO brez vgrajenih baterij ali akumulatorjev in posebej število kosov in maso baterij ali akumulatorjev, ki so vgrajeni v EEO.

1. člen

Za obračunavanje obresti, doplačilo in vračilo vplačane okoljske dajatve, postopek prisilne izterjave, uporabo pravnih sredstev in za vsa druga vprašanja postopka, stvarne in krajevne pristojnosti finančne uprave se uporabljajo predpisi, ki urejajo davčni postopek in predpisi, ki urejajo finančno upravo.

IV. VRAČILO PLAČANE OKOLJSKE DAJATVE

1. člen

(1) Do vračila okoljske dajatve, vplačane za seštevek enot obremenitve, je upravičena oseba, ki EEO, prenosne baterije ali akumulatorje, za katere je bila okoljska dajatev plačana, iznese v drugo državo članico EU ali izvozi iz EU.

(2) Upravičenec za vračilo plačane okoljske dajatve iz prejšnjega odstavka (v nadaljnjem besedilu vlagatelj) vloži pri finančni upravi zahtevek za vračilo okoljske dajatve v 60 dneh po poteku meseca, v katerem so bili EEO, prenosne baterije ali akumulatorji izneseni iz ozemlja RS ali izvoženi iz EU, na obrazcu, ki je objavljen na spletni strani finančne uprave.

(3) Zahtevek za vračilo plačane okoljske dajatve iz prejšnjega odstavka vsebuje:

1. identifikacijske podatke o vlagatelju zahtevka,
2. tarifno oznako KN, razred EEO, prenosnih baterij ali akumulatorjev zaradi katerih je zavezan obračunavanju in plačevanju okoljske dajatve ter za katere uveljavlja vračilo okoljske dajatve,
3. znesek in datum plačane okoljske dajatve po tarifnih oznakah EEO, prenosnih baterij ali akumulatorjev, za katero se uveljavlja vračilo okoljske dajatve,
4. podatke o banki in transakcijskem računu, na katerega naj se izvrši izplačilo vračila.
5. navedbo dokumenta, na podlagi katerega so bile EEO, prenosne baterije ali akumulatorji izneseni z ozemlja RS ali izvoženi iz EU.

(4) Vlagatelj zahtevku iz drugega odstavka tega člena priloži izjavo, da kazensko in materialno odgovarja za resničnost navedb in da ima ustrezno dokumentacijo, ki dokazuje, da je bila okoljska dajatev plačana in da so bili EEO, prenosne baterije in akumulatorji izneseni z ozemlja RS ali izvoženi iz EU.

(5) Vlagatelj hrani in na zahtevo finančne uprave predloži dokumente, ki dokazujejo upravičenost do vračila okoljske dajatve v skladu s predpisi, ki urejajo davčni postopek.

V. NADZOR

1. člen

Nadzor nad izvajanjem te uredbe opravlja finančna uprava.

VI. KAZENSKA DOLOČBA

1. člen

(1) Z globo od 4.100 do 40.000 evrov se za prekršek kaznuje proizvajalec in pooblaščeni zastopnik, ki je pravna oseba ali samostojni podjetnik posameznik, če:

* ne vodi evidence v skladu s prvim odstavkom 8. člena te uredbe,
* ne predloži obračuna okoljske dajatve finančni upravi do 20. julija tekočega leta za januar, februar, marec, april, maj in junij tekočega leta ter do 20. januarja tekočega leta za julij, avgust, september, oktober, november in december preteklega leta v skladu z drugim odstavkom 8. člena te uredbe ali na obračunu navede neresnične podatke,
* kot zavezanec iz drugega odstavka 6. člena te uredbe ne plača okoljske dajatve oziroma je ne plača v predpisanem roku,
* ne prijavi finančni upravi, kdaj se dejavnost, zaradi katere je zavezan obračunavati in plačevati okoljsko dajatev, začne, spremeni ali preneha, v skladu s prvim odstavkom 4. člena te uredbe,
* kot oseba iz 10. člena te uredbe na zahtevku za vračilo okoljske dajatve predloži neresnične podatke,
* ne hrani ali na zahtevo finančne uprave ne predloži dokumentov, ki dokazujejo upravičenost do vračila okoljske dajatve v skladu s predpisi, ki urejajo davčni postopek, v skladu s tretjim odstavkom 10. člena te uredbe.

(2) Z globo od 1.200 do 4.100 evrov se za prekršek kaznuje odgovorna oseba pravne osebe oziroma odgovorna oseba samostojnega podjetnika posameznika, če stori dejanje iz prejšnjega odstavka.

VII. PREHODNI IN KONČNE DOLOČBE

1. **člen**

(1) Obstoječa evidenca proizvajalcev in pridobiteljev, ki jo vodi finančna uprava, postane evidenca proizvajalcev in pooblaščenih zastopnikov iz 5. člena te uredbe.

(2) Obstoječi pooblaščeni zastopniki, ki se niso prijavili kot zavezanci morajo prijaviti svojo dejavnost najpozneje do 31. 3. 2019.

1. **člen**

(1) Z dnem uveljavitve te uredbe preneha veljati Uredba o okoljski dajatvi zaradi onesnaževanja okolja zaradi nastajanja odpadne električne in elektronske opreme (Uradni list RS št.32/06, 65/06 in 78/08).

(2) Za obračunavanje in plačevanje okoljske dajatve ter vračilo plačane okoljske dajatve za davčna obdobja do 31. decembra 2018 se uporablja Uredba o okoljski dajatvi zaradi onesnaževanja okolja zaradi nastajanja odpadne električne in elektronske opreme (Uradni list RS št. 32/06, 65/06 in 78/08).

1. **člen**

Ta uredba začne veljati naslednji dan po objavi v Uradnem listu Republike Slovenije, uporabljati pa se začne 1. 1. 2019.

Št.

Ljubljana, dne

**Vlada Republike Slovenije**

 **Marjan Šarec**

 **predsednik**

Priloga 1: Razredi EEO, prenosnih baterij in akumulatorjev

* + - * 1. **Razredi EEO, prenosnih baterij in akumulatorjev**
1. Oprema za toplotno izmenjavo
2. Zasloni, monitorji in oprema z zasloni, katerih površina je večja od 100 centimetrov2
3. Sijalke
4. Velika oprema (katera koli zunanja dimenzija večja od 50 centimetrov), kar vključuje, vendar ni omejeno na:

gospodinjske aparate; opremo za IT in telekomunikacije; opremo za zabavno elektroniko; svetilke; opremo za reproduciranje zvoka ali slik; glasbeno opremo; električno in elektronsko orodje; igrače, opremo za prosti čas in šport; medicinske pripomočke; instrumente za spremljanje in nadzor; avtomate; opremo za proizvajanje električnega toka. Ta kategorija ne vključuje opreme iz kategorij od 1 do 3.

1. Majhna oprema (nobena zunanja dimenzija ni večja od 50 centimetrov), kar vključuje, vendar ni omejeno na:

gospodinjske aparate; opremo za zabavno elektroniko; svetilke; opremo za reproduciranje zvoka ali slik; glasbeno opremo; električno in elektronsko orodje; igrače, opremo za prosti čas in šport; medicinske pripomočke; instrumente za spremljanje in nadzor; avtomate; opremo za proizvajanje električnega toka. Ta kategorija ne vključuje opreme iz kategorij od 1 do 3 in 6.

1. Majhna oprema za IT in telekomunikacije (nobena zunanja dimenzija ni večja od 50 centimetrov)
2. PBA - Prenosne baterije in akumulatorji
	* + - 1. **Okvirni seznam EEO, prenosnih baterij in akumulatorjev, ki je uvrščena v razrede iz točke a:**

1. Oprema za toplotno izmenjavo

Hladilniki, zamrzovalniki, naprave, ki samodejno izdajajo hladne proizvode, oprema za klimatizacijo, oprema za razvlaževanje, toplotne črpalke, oljni radiatorji in druga oprema za toplotno izmenjavo, v kateri se uporabljajo druge tekočine kot voda.

2. Zasloni, monitorji in oprema z zasloni, katerih površina je večja od 100 centimetrov2

Zasloni, televizijski sprejemniki, okvirji LCD za fotografije, monitorji, prenosni računalniki, notesniki.

3. Sijalke

Paličaste fluorescentne sijalke, kompaktne fluorescentne sijalke, fluorescentne sijalke, visokointenzivnostne sijalke, vključno z visokotlačnimi svetili z natrijevimi parami in metalhalogenidnimi sijalkami, nizkotlačna svetila z natrijevimi parami, svetleče diode.

4. Velika oprema

Pralni stroji, sušilci oblačil, pomivalni stroji, kuhalniki, električni štedilniki, električne gorilne plošče, svetilke, oprema za reprodukcijo zvoka ali slik, glasbena oprema (razen orgel v cerkvah), naprave za pletenje in tkanje, veliki računalniki, veliki tiskalni stroji, oprema za kopiranje, veliki igralni avtomati na kovance, veliki medicinski pripomočki, veliki instrumenti za spremljanje in nadzor, velike naprave, ki samodejno izdajajo proizvode in denar.

5. Majhna oprema

Sesalniki, sesalniki - metle, naprave za šivanje, svetilke, mikrovalovne pečice, oprema za prezračevanje, likalniki, opekači, električni noži, kuhalniki vode, ure in zapestne ure, električni brivniki, tehtnice, naprave za nego las in telesa, kalkulatorji, radijski sprejemniki, videokamere, videorekorderji, glasbeni stolpi, glasbeni instrumenti, oprema za reprodukcijo zvoka ali slike, električne in elektronske igrače, oprema za šport, računalniki za kolesarjenje, potapljanje, tek, veslanje itd., dimni javljalniki, regulatorji ogrevanja, termostati, majhno električno in elektronsko orodje, majhni medicinski pripomočki, majhni instrumenti za spremljanje in nadzor, majhne naprave, ki samodejno izdajajo proizvode, majhna oprema z vgrajenimi fotonapetostnimi paneli.

6. Majhna oprema za IT in telekomunikacije (nobena zunanja dimenzija ni večja od 50 centimetrov)

Mobilni telefoni, GPS, žepni kalkulatorji, usmerjevalniki, osebni računalniki, tiskalniki, telefoni.

1. PBA - Prenosne baterije in akumulatorji

Baterije, gumbaste celice, baterijski sklopi ali akumulatorji, ki so zapečaten, ročno prenosljivi in niso niti industrijska baterija ali akumulator niti avtomobilska baterija ali akumulator.

Priloga 2: Število enot obremenitve za razrede EEO ter za prenosne baterije in akumulatorje

|  |  |
| --- | --- |
| **Razred EEO, prenosne baterije in akumulatorji** | **Število enot obremenitve na kg** |
| 1 | 0,576 |
| 2 | 0,977 |
| 3 | 16,378 |
| 4 | 0,576 |
| 5 | 1,943 |
| 6 | 1,400 |
| PBA | 1,0 |